Australsk politi auksjonerer bort bitcoins

Politiet i Australia skal auksjonere bort 24.518 beslaglagte bitcoins. Den digitale valutaen som skal selges er verdt over 100 millioner kroner.

VIRTUELL VALUTA: I bitcoins skal 13 millioner dollar, eller rundt 100 millioner kroner, bli auksjonert bort i Sydney i juni. Vis mer byoutline Foto: Mark Lennihan Ap

Publisert: Publisert: 31. mai 2016 05:36

De digitale pengene er beslaglagt fordi myndighetene mener de stammer fra kriminell virksomhet.

Adim Nikitins i revisjons- og konsulentselskapet Ernst & Young sier det er andre gang i historien at det holdes en slik bitcoinauksjon. I 2015 avsluttet amerikanske myndigheter en to år lang prosess med å selge 144.000 bitcoins som var konfiskert fra Ross Ulbricht. Ulbricht grunnla den såkalter Silkeveien – Silk Road – et internettmarked for narkotikahandel.

Les også Hevdet han var bitcoin-skaper - nå sier han unnskyld

Den som ønsker å sikre seg en eller mange bitcoins, kan registrere seg fram til 7. juni for å bli med på den lukkede budrunden som starter i Sydney 20. juni.

Én bitcoin er verd 535,86 dollar eller 4.466 kroner etter dagens kurs, ifølge Coindesk, som henter data fra transaksjoner på bitcoinbørser over hele verden.

Dette er bitcoin Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. I motsetning til konvensjonelle valutaer som kroner eller pund så er bitcoins helt desentralisert og hverken utstedt eller regulert av noen sentralbank eller tilsynsmyndighet. Pengene «utstedes» ved at et dataprogram lager nye bitcoins. Programmet har en åpen kildekode som alle kan sjekke. Brukerne kan generere nye bitcoins ved å utføre «mining», gruveutvinning, dette ved å stille datakraft tilgjengelig for nettverket. Ved å løse kompliserte matematiske utregninger (algoritmer) som Nakamotos originalprogram genererer, belønnes man med nyutstedte mynter. Jo mer datakraft du tilbyr systemet, jo større sjanse har du for å finne gull i din «gruvedrift». De fleste brukerne benytter imidlertid allerede eksisterende bitcoins i omløp, snarere enn å «grave etter gull» selv. Vis mer vg-expand-down

Les også Vil gi bitcoin-skaperen Nobelprisen i økonomi

Les også Egen bitcoin-indeks i New York

Les også Auksjonerer bort konfiskerte bitcoins for 100 millioner